**Art. 1 ORGANIZATOR**

Prezentul regulament pentru programul de recomandări (denumit în continuare ,,Programul”) este organizat de societatea comercială SanoPass SA., o societate cu răspundere limitată, cu sediul social str. Gimnaziului, nr. 18, et. 1, Oraș: Târgoviște, Județ/Sector: Dâmbovița, Cod poștal: 130017, Cod fiscal/C.U.I.: 40308760, Nr. Registrul Comerțului: J15/1721/2018, Contul bancar: RO59 BTRL RONC RT04 7970 2201, Banca Transilvania, (denumită în continuare „Organizatorul”).

**Art. 2 DURATA DE DESFĂȘURARE A PROGRAMULUI**

Programul se desfășoară începând cu data de 01 Iulie 2023, pe o perioadă nelimitată. Organizatorul își rezervă dreptul de a înceta derularea Programului în orice moment, prin informarea prealabilă a participantilor cu cel putin 14 zile calendaristice înainte de încetarea efectivă a Programului.

**Art. 3 PARTICIPARE**

Participarea la Program este deschisă oricărei persoane fizice cu domiciliul în România, care a împlinit vârsta de 18 ani până la data transmiterii recomandării. Nu pot avea calitatea de Participanți la acest program de recomandări angajații Organizatorului sau membrii de familie ai acestora, precum și persoanele juridice.

**Art. 4 MODUL DE DESFĂȘURARE A PROGRAMULUI**

Începând cu data de 01 Iulie 2023, Organizatorul pune în mod gratuit la dispoziția fiecărui abonat activ un cod unic de recomandare. Acest cod poate fi distribuit prietenilor și acestia îl pot folosi la înscriere.

**Art. 5 RECOMPENSA**

Pentru fiecare prieten nou care se abonează la SanoPass FIT folosind codul de recomandare, abonatul activ va primi 50 de lei. Dacă clientul returnează achiziția în maxim 14 zile de la data achiziției, bonusul de 50 de lei nu va mai fi acordat. Recompensa financiară va fi creditată direct pe cardul abonatului în primele 15 zile lucrătoare ale fiecărei luni, pentru recomandările realizate în luna anterioară. Abonatul va distribui Organizatorului contul IBAN unde dorește ca suma să fie restituită. Organizatorul va contacta abonatul prin e-mail pentru solicitarea IBAN-ului. Organizatorul nu își asumă responsabilitatea pentru situațiile în care e-mailurile sunt clasificate ca spam sau nu sunt livrate cu succes către destinatari.

**Art. 6 INFORMAȚII**

Organizatorul atenționează Participanții asupra faptului că informațiile eronate nu vor fi luate în considerare pentru a acorda unei persoane calitatea de Participant la Program și nu vor angaja răspunderea Organizatorului.

**Art. 7 DATE CU CARACTER PERSONAL**

Organizatorul se angajează să asigure confidențialitatea datelor personale furnizate prin intermediul Formularului de Recomandare și să le prelucreze în strictă conformitate cu prevederile Regulamentului (UE) 2016/679 (GDPR).

**Art. 8 TAXE ȘI IMPOZITE AFERENTE**

Organizatorul va calcula, reține și vira la bugetul de stat impozitul aferent fiecărei recompense în conformitate cu prevederile Legii nr. 227/2015.

**Art. 9 LITIGII**

Eventualele litigii apărute între Organizator și Participanți se vor rezolva pe cale amiabilă sau, în cazul în care acest lucru nu va fi posibil, litigiile vor fi supuse spre soluționare instanțelor judecătorești române competente.

**Art. 10 REGULAMENTUL PROGRAMULUI**

Prezentul Regulament este disponibil cu titlu gratuit pe site-ul Organizatorului [www.sanopass.ro](http://www.sanopass.ro/) pe întreaga perioadă de desfășurare a Programului. Participarea la Program implică acceptarea fără rezerve de către Participanți a tuturor dispozițiilor prezentului Regulament.

**Art. 11 DREPTUL LA OPUNERE ȘI RETRAGEREA CONSIMȚĂMÂNTULUI**

În cazul în care participanții nu doresc ca datele lor personale să fie prelucrate pentru scopurile programului, aceștia pot exercita acest drept în conformitate cu Regulamentul (UE) 2016/679 (GDPR). De asemenea, participanții au dreptul să-și retragă consimțământul pentru prelucrarea datelor lor personale în orice moment.

**Art. 12 REVOCAREA PARTICIPĂRII**

Orice participant la program are dreptul să renunțe la participarea la program în orice moment. În cazul în care un participant decide să se retragă din program, recompensele acordate până în momentul retragerii vor fi păstrate.

**Art. 13 MODIFICAREA REGULAMENTULUI**

Organizatorul își rezervă dreptul de a modifica sau de a întrerupe programul în orice moment, cu notificare prealabilă a participanților. Orice modificare a regulamentului va fi anunțată pe site-ul [www.sanopass.ro](http://www.sanopass.ro/) și va intra în vigoare imediat după publicare.

**Art. 14 DECIZIILE ORGANIZATORULUI**

Deciziile Organizatorului privind toate aspectele programului sunt finale și obligatorii pentru toți participanții.

**Art. 15 ÎNȚELEGERE INTEGRALĂ**

Prezentul Regulament reprezintă înțelegerea integrală dintre Organizator și participanți în ceea ce privește Programul de recomandări. Regulamentul anulează și înlocuiește orice acorduri sau înțelegeri anterioare, scrise sau verbale, care ar putea fi interpretate ca modificând sau suplimentând prezentul Regulament.

**Art. 16 CONTACT**

Pentru orice întrebări sau nelămuriri legate de Program, vă rugăm să contactați Organizatorul la adresa de e-mail office@sanopass.ro.